108 
SÓBÁNYI GYULA: ALLUVJÁLIS TELEP. 
szemléleti alapon történt. Láttam és figyelemmel kísértem a kanyarulatok 
fejlődését, két kanyarulatnál pedig az áttörést. Az egyiknek (Sárvásár es 
B.-Hunyad közt) holt medre ma már be van iszapolva, de a kanyarulat 
alakja még jól kivehető; a másik pedig Sárvásár mellett (Nyárszópatak) 
ezen évben töretett át s a visszamaradt holt ágyat még a víz járja. Hogy 
oly számos kanyarulat mellett aránylag oly kevés helyen láthatók az áttö¬ 
rések, annak oka tisztán a beiszapolás. Nincs a völgyfenéken kisebbszerü 
mélyedés, vagy huppadás, mely a nagymérvű beiszapolás következtében 
rövid idő alatt el ne tűnnék. Ily körülmények közt a régi kanyarulatok 
nyomait hiába keressük; a partok fedő lejtői simák és nem nyújtanak 
e tekintetben semmi felvilágosítást. 
Hogy a folyó nem csupán egyes kanyarulatokat tör át, hanem egy¬ 
szerre tíz, tizenöt kanyarulatot kihagyva líj medret készít magának, arra 
nézve szintén láthatunk e völgyrészletben nyomokat. A Szárazér mocsará¬ 
hoz közel indul ki a Kőrös egy hajlatából, a jelenlegi mederrel párhuza¬ 
mosan, csaknem Bánffy-Hunyadig, egy még teljesen be nem iszapolt holt 
meder. E holt folyó-ág partjai majdnem egy méterrel feküsznek alacso¬ 
nyabban a Kőrös jelenlegi partjainál. A másik holt ág közvetlenül Bánffy- 
Hunyadon alul található, alig nehány méternyire a folyótól. Vonulási irá¬ 
nyát füzfabokrok és csekély mélyedés jelzik. 
Sajátságos, hogy a Körös a kanyarulatok félkörös holt medreit gyor¬ 
san beiszapolja; a most említett holt medreket pedig, melyek különben 
sokkal idősebbek, még most sem volt képes eltüntetni. E jelenség csak 
bizonyítékul hozható fel azon állítás mellett, hogy a beiszapolás legnagyobb 
a mederben, azután közvetlenül a partok környékén ; távolabb pedig, hol 
a régi holt ág húzódik, csekély. E dolgozatban csupán a Sebes-Kőrös forrás¬ 
területén észlelhető fontosabb jelenségeket mutattam be s így a leírt jelen¬ 
ségekből, bármily csábító legyen is az alkalom, messzebb menő, általános 
értékű következtetéseket levonni nem volt czélom. 
(80) 
